open-index/open-wikipedia-markdown huggingface dataset:
গুলসেন আক্তাস

**গুলসেন আক্তাস** (জন্ম ১৯৫৭) একজন তুর্কি শিক্ষাবিদ এবং কুর্দি বংশোদ্ভূত নারী সমাজকর্মী। বার্লিনের শোনবার্গে বসবাস করেন। তিনি জার্মানিতে অভিবাসী মহিলাদের নানা সেবা প্রদানের করেন। তিনি ২০০৯ সালে "কসমোপলিটা" এবং ২০১১ সালে "অর্ডার অফ মেরিট অফ বার্লিন" পুরস্কারে ভূষিত হন।

## প্রাথমিক জীবন
গুলসেন আকতাস ১৯৫৭ সালে তুরস্কের পূর্ব আনাতোলিয়া অঞ্চলের টুনসেলিতে জন্মগ্রহণ করেন। তিনি কুর্দি আলেভি বংশোদ্ভূত।
 তার বাবা খুব অল্প বয়সে মারা যান। তার মা নিজের সন্তানদের ছাড়াই জার্মানিতে গ্যাস্টারবিটার হিসেবে কাজ করার জন্য চলে আসেন। তুরস্কে তার চার মেয়ের ভরণপোষণের জন্য তিনি বছরের পর বছর ধরে একটি কারখানায় কাজ করেছেন। গুলসেন আকতাস তুরস্কে তার আত্মীয়দের সাথে বড় হয়েছেন।তিনি সানলিউরফার উচ্চ বিদ্যালয় থেকে স্নাতক ডিগ্রি অর্জন করেন এবং দিয়ারবাকির প্রদেশের প্রাথমিক বিদ্যালয়ের শিক্ষিকা হিসেবে চাকরি শুরু করেন।

২১ বছর বয়সে, গুলসেন আক্তাস তার মায়ের সাথে জার্মানিতে যান। প্রথমে ফ্রাঙ্কফুর্ট আম মেইন এবং পরে বার্লিন থেকে তিনি রাষ্ট্রবিজ্ঞানে ডিগ্রি অর্জন করেন।

## কর্মজীবন
স্নাতক শেষ করার পর, তিনি বার্লিনের প্রথম নারী আশ্রয়কেন্দ্রগুলির একটিতে কাজ করেন এবং বিভিন্ন অভিবাসী এবং নারী প্রকল্পে কাজ করেন। ২০০৪ সালে, তিনি শোনবার্গের নিউমার্ক প্রাথমিক বিদ্যালয়ের বিভিন্ন বংশোদ্ভূত ছাত্র এবং অভিভাবকদের তত্ত্বাবধান এবং পরামর্শ দেবার দায়িত্ব পালন করেন। তিনি সেনবার্গের নিউমার্ক অঞ্চলে বসবাস করেন। তিনি আর্মেনিয়ান, তুর্কি, কুর্দি, বসনিয়ান এবং আরব নারী, মা ও মেয়েদের জন্য একটি নারী নেটওয়ার্ক প্রতিষ্ঠা করেছিলেন।

২০০৭ সাল থেকে, তিনি "হুজুর" (শান্তি, প্রশান্তির জন্য তুর্কি) পরিচালনা করছেন, যা প্রবীণ নাগরিকদের জন্য একটি সেবা প্রদান কেন্দ্র।প্রথম প্রজন্মের অভিবাসী অর্থাৎ বয়স্ক অভিবাসীরা প্রায়ই এ কেন্দ্র থেকে সুযোগ-সুবিধা গ্রহণ করেন। এই কেন্দ্রটি সকল বয়সের বিভিন্ন জাতিগত গোষ্ঠীর মধ্যে আন্তঃসাংস্কৃতিক সংলাপ প্রচার করে। উপরন্তু, শিক্ষা এবং অবসর কার্যক্রমের মাধ্যমে একীকরণের আয়োজন করা হয়। অন্যান্য সেবাগুলির মধ্যে রয়েছে সাক্ষরতা ক্লাস, একটি গায়কদল, টিয়ারগার্টেনে নর্ডিক হাঁটা এবং সিনিয়র কারাওকে । জার্মানির ইতিহাস বিষয়ের উপর জানানো ও একটি জনপ্রিয় সেবা।}}

## পুরস্কার
বিভিন্ন জাতিগত গোষ্ঠীর অভিবাসীদের সাথে সম্পর্কিত তার প্রকল্পগুলির জন্য তিনি ২০০৯ সালের "কসমোপলিটা" পুরস্কারে ভূষিত হন।

৩০ সেপ্টেম্বর ২০১১-এ, বার্লিনের গভর্নিং মেয়র ক্লাউস ওয়াওয়ারিট তাকে বার্লিনের অর্ডার অফ মেরিট ()প্রদান করেন।

## তথ্যসূত্র

বিষয়শ্রেণী:কুর্দি বংশোদ্ভূত জার্মান ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে তুর্কি ভাষার উৎস (tr)
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:অপর্যালোচিত অনুবাদসহ পাতা
আমারি সাইফি

**আমারি সাইফি** (    ) (জন্ম ২৩ এপ্রিল ১৯৬৮), ইসলামপন্থী মিলিশিয়া সালাফিস্ট গ্রুপ ফর প্রিচিং অ্যান্ড কমব্যাট (জিএসপিসি) এর একজন নেতৃত্ব স্থানীয় নেতা।তিনি তার ছদ্মনাম **আবু হায়দারা** বা **আবদেররাজাক লে পারা** নামেও পরিচিত। *প্যারিস ম্যাচ* অনুসারে, সাইফি দাবি করেছিলেন যে, তিনি ১৯৯০ থেকে ১৯৯৩ সাল পর্যন্ত আলজেরিয়ার প্রতিরক্ষামন্ত্রী খালেদ নেজারের প্রধান দেহরক্ষী ছিলেন। ধারণা করা হয় যে, তিনি ১৯৯২ সালে সশস্ত্র ইসলামপন্থী আন্দোলনে যোগ দেন এবং পরে জিএসপিসির সেকেন্ড-ইন-কমান্ড হন। কিন্তু ২০০৪ সাল পর্যন্ত জিএসপিসির ওয়েবসাইটে তার নাম দেখা যায়নি।তার ডাকনাম "এল প্যারা" "প্যারাট্রুপার" শব্দটি থেকে এসেছে।এর কারণ হিসেবে ধারণা করা হয় যে, তিনি ইসলামপন্থী নেটওয়ার্কে যোগদানের পূর্বে আলজেরিয়ার সশস্ত্র বাহিনীর একজন প্রশিক্ষিত প্যারাসুটিস্ট ছিলেন।

২০০৩ সালে আলজেরিয়ায় ৩২ জন পর্যটক, (যাদের বেশিরভাগই জার্মান)-এর অপহরণকারী হিসেবে চিহ্নিত হওয়ার পর সাইফি ব্যাপকভাবে পরিচিতি লাভ করেন। একই সময়ে আলজেরিয়ান সরকার দাবি করে যে, একজন প্রাক্তন সামরিক এজেন্ট পক্ষ পরিবর্তন করে পালিয়ে গেছে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2014)">তথ্যসূত্র প্রয়োজন</span>]]* &#x5D;অপহরণকৃত জিম্মিরা দুটি দলে বিভক্ত হয়ে মুক্তি লাভ করে। একদল মুক্তিপণের বিনিময়ে মুক্তি লাভ করে।অন্যদলকে অপহরণের পর আলজেরিয়ান সেনাবাহিনী কর্তৃক মুক্ত করা হয়। অপহরণকারী সাইফি এবং তার ৫০ জন লোক উত্তর মালি ত্যাগ করে এবং নাইজারের মধ্য দিয়ে উত্তর চাঁদে পৌঁছে। আলজেরিয়া ও মালির সম্মিলিত বাহিনী তাদের ধাওয়া করে উত্তর চাঁদে পৌঁছে গেলেও তাদের ধরতে ব্যর্থ হয়।

২০০৪ সালের মার্চ মাসে, সাইফিকে চাঁদের বিদ্রোহী গোষ্ঠী মুভমেন্ট ফর ডেমোক্রেসি অ্যান্ড জাস্টিস ইন চাঁদ (এমডিজেটি) বন্দী করে। এমডিজেটির নেতারা তাকে বিচারের জন্য জার্মানিতে পাঠানোর চেষ্টা করেছিলেন, কিন্তু  ২০০৪ সালের অক্টোবরে তাকে আলজেরিয়ার গোপন পরিষেবার কাছে হস্তান্তর করা হয়।  ২০০৫ সালের জুন মাসে, আলজেরিয়ান সরকার ঘোষণা করে যে,তাকে যাবজ্জীবন কারাদণ্ড দেওয়া হয়েছে।

২০০৫ সালে *লে মন্ডে ডিপ্লোম্যাটিকের* একটি তদন্তে নিশ্চিত করা হয়েছিল যে, সাইফি একজন প্রকৃত ইসলামপন্থী ছিলেন না বরং তিনি আলজেরিয়ান সরকারের একজন এজেন্ট ছিলেন। তিনি পর্যটকদের অপহরণ করে একটি মিথ্যা পতাকা হামলা চালিয়েছিলেন।  ব্রিটিশ লেখক জেরেমি কিনান ২০০৬ সাল থেকে এই তত্ত্বটি বিস্তারিতভাবে বর্ণনা করেছেন। তিনি অনুমান করেছেন যে, দক্ষিণ আলজেরিয়ায় (মিথ্যা) ইসলামপন্থী চরমপন্থী সন্ত্রাসী উপাদানের উপস্থিতি মার্কিন যুক্তরাষ্ট্রকে বেশ কয়েকটি সাহেল দেশের সাথে তাদের সন্ত্রাসবিরোধী চুক্তি সম্প্রসারণের সুযোগ করে দেবে।

২০১১ সালের মার্চ মাসে, আলজেরিয়ার বিচারমন্ত্রী তাইয়েব বেলাইজ বলেন যে, আমারি সাইফিকে হাসান হাত্তাব ও আবদেরেজাক এল পারাকের সাথে একটি কঠোর নিরাপত্তা বলয়ে আবদ্ধ কারাগারে কারারুদ্ধ করে রাখা হয়েছে। 

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:২১শ শতাব্দীর আলজেরীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
এদিবে শাহিন

**এদিবে শাহিন** ১৯৬০ সালে তুরস্কের টুনসেলির নাজিমিয়েতে জন্মগ্রহণকারী একজন বিশিষ্ট নারী রাজনীতিবিদ ও সমাজকর্মী। তিনি ডেমোক্র্যাটিক সোসাইটি পার্টি (ডিটিপি)-র হয়ে পূর্ব আনাতোলিয়ার টুনসেলি প্রদেশের রাজধানী টুনসেলি (মামেকিয়ে) পৌরসভার মেয়র হিসেবে দায়িত্ব পালন করেন। তিনি কুর্দি আলেভি বংশোদ্ভূত একজন তুর্কি নাগরিক। এছাড়াও,তিনি রেউসেন ম্যাগাজিনের সম্পাদক হিসেবেও কাজ করেছিলেন।

## প্রাথমিক জীবন এবং শিক্ষা
এদিবে শাহিন ১৯৬০ সালে তুরস্কের টুনসেলির নাজিমিয়েতে জন্মগ্রহণ করেন এবং টুনসেলিতে উচ্চ বিদ্যালয় থেকে উচ্চ মাধ্যমিক পড়াশোনা শেষ করেন। এর পরে তিনি আগ্রির গার্লস ভোকেশনাল স্কুল থেকে স্নাতক ডিগ্রি অর্জন করেন। ১৯৮০ সালের আগ পর্যন্ত তিনি ট্রেজারি কেরানি হিসেবে কাজ করেছিলেন। সামরিক অভ্যুত্থানের পর, রাজনৈতিক পরিস্থিতির কারণে ১৯৮০ সালে সামরিক সরকার তাকে নির্বাসনে পাঠায়। তবে, পরবর্তীতে সাধারণ ক্ষমার পরেও তিনি নির্বাসন থেকে ফিরে আসেননি। নির্বাচনে দাঁড়ানোর জন্য তুরস্কে ফিরে আসার আগে, তিনি বহু বছর ধরে নারী ও মানবাধিকার সংগঠনের হয়ে কাজ করেছেন।

## রাজনৈতিক জীবন
ডেমোক্র্যাটিক সোসাইটি পার্টিতে (ডিটিপি) যোগদানের পর থেকেই তিনি দলের মহিলা শাখায় জড়িত ছিলেন। ২০০৯ সালের স্থানীয় নির্বাচনে তিনি ৮১টি প্রাদেশিক রাজধানীর দুইজন মহিলা মেয়রের মধ্যে একজন হিসেবে ডিটিপি-এর হয়ে টুনসেলির মেয়র নির্বাচিত হন। ২০১০ সালে মালাতিয়ার তৃতীয় ভারী দণ্ড আদালত তাকে একটি অবৈধ সংগঠনের পক্ষে প্রচারণা চালানোর অভিযোগে ১০ মাসের কারাদণ্ড দেয়। ২০১৫ সালের জুন মাসের সংসদীয় নির্বাচনে তিনি টুনসেলির পিপলস ডেমোক্রেটিক পার্টি (এইচডিপি) এর প্রতিনিধিত্ব করে তুরস্কের গ্র্যান্ড ন্যাশনাল অ্যাসেম্বলির সদস্য নির্বাচিত হন।

### রাজনৈতিক অবস্থান
তিনি রাজনীতিতে নারীদের শক্তিশালী প্রতিনিধিত্বের পক্ষে অবস্থান করেন। তিনি এই অগ্রগতিতে ডিটিপির ভূমিকা আরও বৃদ্ধির উপর জোর দেন। দেরসিম বিদ্রোহের সময় কুর্দিদের উপর নৃশংসতার বিষয়ে তিনি তুর্কি সরকারের কাছে একটি আর্কাইভ খোলার দাবি জানান। টুনসেলির নির্বাচিত মেয়র থাকার সময়, বাদের ক্ষতিকর প্রভাব এড়াতে,এদিবে শাহিন মুনজুর বাঁধ নির্মাণের বিরুদ্ধেও প্রচারণা চালিয়েছিলেন।

### কারাদণ্ড
২০১৬ সালের নভেম্বরে শাহিনকে পিকেকে-র সাথে যোগাযোগের অভিযোগে টুনসেলিতে গ্রেপ্তার করা হয়েছিল। ২০১৭ সালের ডিসেম্বরে তাকে ৮ বছর ৯ মাসের কারাদণ্ড দেওয়া হয়। কারাগারে তিনি লেখালেখি শুরু করেন এবং গুলতান কিসানাকের " *দ্য কালার পার্পল অফ কুর্দিশ পলিটিক্স" বইটিতে বেশ কয়েকটি লেখায় অবদান রাখেন।*

## ব্যক্তিগত জীবন
এদিবে শাহিন বিবাহিত এবং তার দুটি সন্তান রয়েছে।

## তথ্যসূত্র


বিষয়শ্রেণী:কুর্দি রাজনীতিবিদ
বিষয়শ্রেণী:রাজনীতিতে কুর্দি নারী
বিষয়শ্রেণী:তুরস্কের মেয়র
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর তুর্কি নারী রাজনীতিবিদ
বৃষ

**বৃষ** বা **বৃষভ** বলতে বোঝাতে পারে:
* ষাঁড়, পুরুষ গরু
* বলদ, নপুংসক পুরুষ গরু
* বৃষ (জ্যোতিষশাস্ত্র)
* বৃষ (তারকামণ্ডল)
কিরণ ভার্গব

**কিরণ ভার্গব** একজন ভারতীয় টেলিভিশন অভিনেত্রী। তিনি অভিনেত্রী অঙ্কিতা ভার্গব প্যাটেলের মা এবং অভিনেতা করণ প্যাটেলের শাশুড়ি।

তিনি একতা কাপুরের বালাজি টেলিফিল্মস প্রযোজনা সংস্থার অধীনে নির্মিত জি টিভির জনপ্রিয় ও দীর্ঘ চলমান *কুমকুম ভাগ্য* ধারাবাহিকে দলজিৎ কোহলি (রণবীরের দাদী) এবং দঙ্গল টিভি চ্যানেলের *প্রেম বন্ধন* ধারাবাহিকে প্রেমলতা শাস্ত্রী চরিত্রে অভিনয় করেছিলেন।  এছাড়াও তিনি বিবিধ টেলিভিশন ধারাবাহিকে অভিনয় করেছেন। ১৯৯৭ সালে জি টিভিতে সম্প্রচারিত *জঞ্জীরে* ছিল তার প্রথম টেলিভিশন ধারাবাহিক প্রকল্প। তিনি জি টিভির *লকীরে(১৯৯৮), অর্থ(২০০০)* ইত্যাদি জনপ্রিয় ধারাবাহিকে গুরুত্বপূর্ন ভূমিকায় অভিনয় করেছিলেন। বর্তমানে তিনি কালারস টিভিতে সম্প্রচারিত *অ্যাপোলীনা- স্বপ্নো কি উঁচি উড়ান* ধারাবাহিকে দময়ন্তী শুক্লা চরিত্রে অভিনয় করছেন।

তিনি একজন পেশাদার কত্থক নৃত্যশিল্পী যিনি ১৯৭৬ সাল থেকে পদ্মবিভূষণ পণ্ডিত বিরজু মহারাজের অধীনে প্রশিক্ষণ নিয়েছেন। 

## চলচ্চিত্র তালিকা

### টেলিভিশন

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
আশিক ইব্রেতি

**হিদির গুরেল** (১৯২০ – ৫ নভেম্বর ১৯৭৬), যিনি তার ছদ্মনাম নাম **আশিক ইব্রেতি** দ্বারা বেশি পরিচিত, ছিলেন একজন কুর্দি আশিক, কবি এবং লোক গায়ক ।  তার ছদ্মনামের অর্থ "অনুকরণীয় আশিক"। তাঁর কবিতাগুলি তুর্কি আলেভি লোক কবিতার ঐতিহ্য অনুসারে রচিত হয়েছিল। 

আশিক ইব্রেতি রাজনীতি, ইসলাম, সুফিবাদ এবং প্রেম সম্পর্কে কবিতা রচনা করেছিলেন।  আশিক মাহজুনি শেরিফ তাকে "একজন প্রগতিশীল এবং বিপ্লবী মন্ত্রী" হিসেবে উল্লেখ করেছেন। 

## জীবনী
হাদির গুরেল ১৯২০ সালে আলি এবং সুলতানের কাছে কায়সারির অন্তর্গত সারিজের কির্কিসরাক গ্রামে জন্মগ্রহণ করেন। তার পূর্বপুরুষরা মালাতিয়ার আকচাদাগ গ্রাম থেকে দেশান্তরিত হয়েছিলেন। যখন তার বয়স ৩ বছর তখন তার মা মারা যান। তা মার মৃত্যুর পরপরই যখন সে তিন বছর বয়সী তখন তার বাবা অন্য একজন মহিলাকে বিবাহ করেছিলেন। 

আরপ্র,তিনি একজন জুতা তৈরিকারীর সাথে কাজ শুরু করেন। ১৮ বছর বয়সে তার খালাতো বোন সুলতানের সাথে তার বিয়ে হয়।

সামরিক বাহিনী থেকে অবসর নেবার পর, তিনি কাহরামানমারাসের আফসিনে যান এবং অল্প সময়ের মধ্যেই সেলাই শিখে নেন। তিনি দর্জি হিসেবে তার শহর সারিতে ফিরে আসেন। এই কারণে তিনি তেরজি হিদির ("দর্জি হিদির") নামেও পরিচিত। এই সময়েই, তিনি বাগলামা বাজানো এবং কবিতা লেখা শুরু করেন। 

জুতা তৈরি এবং সেলাইয়ের কাজ ছাড়াও, তিনি খনি, বাদ্যযন্ত্র তৈরি এবং অপেশাদার দন্তচিকিৎসার মতো অনেক কাজ করতেন। তিনি কাহরামানমারাসের এলবিস্তানে যান এবং একজন ফটোগ্রাফার হিসেবে কাজ শুরু করেন কিন্তু শহরের সাথে খাপ খাইয়ে নিতে না পেরে নিজের শহরে ফিরে আসেন। তিনি তার কবিতার মাধ্যমে বিখ্যাত হয়ে ওঠেন এবং ইস্তাম্বুলে যান। 

তিনি ১৯৭৬ সালের ৫ নভেম্বর ইস্তাম্বুলে মারা যান। তার দুই মেয়ে (সুলতান এবং গুলবেয়াজ) এবং চার ছেলে (হায়দার, হুসেইন, হায়দার এবং কামাল) ছিল। ১৯৯২ সালে ৩৪ বছর বয়সে **হিদির গুরেল** মারা যান। তার মৃত্যুর কিছু বছর পর,তার স্ত্রী সুলতান ২০০০ সালের ফেব্রুয়ারিতে মারা যান। তার বড় ছেলে হায়দার ২০০১ সালের নভেম্বরে মৃত্যুবরণ করেন।তার বড় মেয়ে সুলতান ২০০৬ সালের ডিসেম্বরে মারা যান এবং তার ছেলে কামাল ২৪শে মার্চ, ২০১৪ সালে মারা যান। তার ছেলে হুসেইন তুরস্কের বালিকেসিরে থাকেন। আর, তার মেয়ে গুলবেয়াজ ইংল্যান্ডের লন্ডনে থাকেন। 

## আরো দেখুন

* তুর্কি লোকসাহিত্য

## তথ্যসূত্র

বিষয়শ্রেণী:CS1 Turkish-language sources (tr)
বিষয়শ্রেণী:২০শ শতাব্দীর কবি
বিষয়শ্রেণী:১৯৭৬-এ মৃত্যু
বিষয়শ্রেণী:১৯২০-এ জন্ম
বিষয়শ্রেণী:অপর্যালোচিত অনুবাদসহ পাতা
নিশা নাগপাল

**নিশা নাগপাল** একজন ভারতীয় অভিনেত্রী যিনি মূলত  টেলিভিশন  জগতের সাথে যুক্ত।

তিনি করণ সিং গ্রোভার অভিনীত জি টিভির জনপ্রিয় ধারাবাহিক *[[কবুল হ্যায়|কুবুল হ্যায়]]*  -তে প্রথম অভিনয়ের সুযোগ পান। ধারাবাহিকে তিনি তানভীর বেগের ভূমিকায় অভিনয় করার জন্য নির্বাচিত হয়েছিলেন  কিন্তু পরে তার স্বাস্থ্যগত সমস্যার কারণে তিনি ধারাবাহিক থেকে সরে আসেন এবং তার স্থানে আম্রপালি গুপ্তা তানভির চরিত্রে অভিনয় করেন।  ২০১৪ সালে, তিনি সাহারা ওয়ান চ্যানেলে সম্প্রচারিত *মাসাক্কলি* ধারাবাহিকে  প্রথম প্রধান চরিত্রে অভিনয় করার সু্যোগ পান। এই ধারাবাহিকে তিনি প্রধান নারী চরিত্র চাঁদনীর ভূমিকায় অভিনয় করেছিলেন।

এছাড়াও নিশা *ইয়ে হ্যায় আশিকি, পুনর্বিবাহ - এক নয়ি উমেদ,* *[[লাজবন্তী]]*, *নিশা অর উসকে কাজিন, বেগুসরাই* এবং *আধুরি কাহানি হামারির* মতো বহু টিভি ধারাবাহিকের বিভিন্ন চরিত্রে অভিনয় করেছেন।

২০১৭ সালে তিনি *৪ লায়ন্স ফিল্মস* প্রযোজনা সংস্থার  ওয়েব সিরিজ *তনহাইয়া* -তে রাশির ভূমিকায় অভিনয় করেছিলেন।  তাকে শেষ দেখা গেছিল সনি সাব চ্যানেলে ২০২৪ সালে সম্প্রচারিত *বংশজ* ধারাবাহিকে কোয়েল বর্মা চরিত্রে অভিনয় করতে।

## চলচ্চিত্র তালিকা

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন উপস্থাপিকা
মুহাম্মদ কাওথারানি

শেখ **মোহাম্মদ হুসেইন আল-কাওথারানি** হিজবুল্লাহর একজন সিনিয়র কমান্ডার এবং ইরাকে হিজবুল্লার যোগাযোগকারী। তিনি ইরান-জোটবদ্ধ আধাসামরিক গোষ্ঠীগুলির কার্যক্রম সমন্বয়ের জন্য পরিচিত। ২০২০ সালের জানুয়ারিতে মার্কিন ড্রোন হামলায় নিহত কুদস ফোর্সের প্রাক্তন কমান্ডার কাসেম সোলেইমানির মৃত্যুর পর তার প্রভাব উল্লেখযোগ্যভাবে বৃদ্ধি পায়।  সোলাইমানির মৃত্যুর পর, আল-কাওথারানি ইরাকে ইরানপন্থী মিলিশিয়াদের রাজনৈতিক ও সামরিক কর্মকাণ্ডের সমন্বয়ের কিছু দায়িত্ব গ্রহণ করেছিলেন বলে জানা গেছে। 

ইরাকের নাজাফে জন্মগ্রহণকারী আল-কাওথারানি এই শহরেই পড়াশোনা করেছেন এবং দীর্ঘদিন ধরে ইরাকে হিজবুল্লাহর অভিযানে গুরুত্বপূর্ণ ভূমিকা পালন করেছেন। তিনি ইরাকি আরবি ভাষায় সাবলীলভাবে কথা বলতে পারেন । একজন ইরাকি মহিলার সাথে তার বিবাহিত জীবন তাকে ইরাকের রাজনৈতিক ও সামরিক ক্ষেত্রে এগিয়ে যেতে সাহায্য করেছে।  ২০০৩ সালে মার্কিন নেতৃত্বাধীন ইরাক আক্রমণের পর  যখন তাকে দেশটিতে হিজবুল্লাহর কার্যক্রম তদারকির জন্য নিযুক্ত করা হয় তখন তার খ্যাতি বৃদ্ধি পায়। আল-কাওথারানি প্রায়শই বাগদাদ এবং বৈরুতের মধ্যে যাতায়াত করতেন বিশেষ করে রাজনৈতিক অস্থিতিশীলতার সময়ে ইরাকি নেতাদের সাথে ঘনিষ্ঠভাবে কাজ করতেন।

## মার্কিন যুক্তরাষ্ট্র কর্তৃক স্বীকৃতি
সশস্ত্র ইরাকি গোষ্ঠীগুলিকে তহবিল এবং লজিস্টিক সহায়তা প্রদানের ভূমিকার জন্য মার্কিন পররাষ্ট্র দপ্তর ২০১৩ সালে আল-কাওথারানিকে "বিশ্ব সন্ত্রাসী" হিসেবে মনোনীত করে। ২০২০ সালে, মার্কিন সরকার আল-কাওথারানির কার্যকলাপ এবং সহযোগীদের সম্পর্কে তথ্যের জন্য ১০ মিলিয়ন ডলার পুরস্কার ঘোষণা করেছিল, যার লক্ষ্য ছিল ইরাকে হিজবুল্লাহর কার্যক্রম ব্যাহত করা।  আল-কাওথারানি বিদেশী কূটনৈতিক মিশনে আক্রমণ এবং ব্যাপক অপরাধমূলক কর্মকাণ্ডে জড়িত মিলিশিয়াদের সমন্বয়ের জন্য দায়ী বলে মনে করা হয়।  আল-কাওথারানি ইরাকি রাজনীতিতেও জড়িত ছিলেন, বিভিন্ন উপদলের মধ্যে মধ্যস্থতা করেছিলেন এবং বিভিন্ন শিয়া গোষ্ঠীর উপর প্রভাব বজায় রেখেছিলেন। ইরাকি বিষয়ে তার দক্ষতার কারণে কেউ কেউ তাকে সোলাইমানির সাথে তুলনা করতে বাধ্য করেছে, যদিও তার প্রোফাইল কম।  আমেরিকা আল-কাওথারানিকে লক্ষ্যবস্তু করা সত্ত্বেও, কিছু সূত্র উদ্বেগ প্রকাশ করেছে যে এই মনোযোগ সোলাইমানি হত্যার মতো তার উপর হত্যার চেষ্টার আগেও হতে পারে। 

## সৌদি আরব কর্তৃক স্বীকৃতি
২০১৫ সালের নভেম্বরে, সৌদি আরব মধ্যপ্রাচ্য জুড়ে হিজবুল্লাহর কার্যকলাপকে সমর্থন করার ভূমিকার জন্য মোহাম্মদ আল-কাওথারানি এবং অন্যান্য হিজবুল্লাহ নেতাদের সন্ত্রাসী হিসেবে মনোনীত করে। সৌদি স্বরাষ্ট্র মন্ত্রণালয় সন্ত্রাসবাদ এবং এর অর্থায়নের বিরুদ্ধে লড়াইয়ের চলমান প্রচেষ্টার অংশ হিসেবে হিজবুল্লাহর সাথে যুক্ত ব্যক্তি এবং সংস্থাগুলিকে লক্ষ্য করে এই ঘোষণা দিয়েছে।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিরীয় গৃহযুদ্ধের ব্যক্তি
বিষয়শ্রেণী:ইরাকি শিয়া মুসলিম
বিষয়শ্রেণী:হিজবুল্লাহ সদস্য
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
নীনা চিমা

**নীনা চিমা** একজন প্রবীণ ভারতীয় অভিনেত্রী। তিনি পাঞ্জাবি নাট্যমঞ্চ এবং পাঞ্জাবি টেলিভিশনের সাথে দীর্ঘদিন যুক্ত ছিলেন। তিনি ১৯৯৮ সালে মুম্বাইতে চলে আসেন এবং তারপর থেকে বেশ কয়েকটি টিভি সিরিয়াল এবং হিন্দি ও পাঞ্জাবি চলচ্চিত্রে অভিনয় করেছেন। তার অভিনীত প্রথম হিন্দী ধারাবাহিক ছিল *ফ্লপ শো(১৯৮৯)* যা ডিডি ন্যাশনাল চ্যানেলে সম্প্রচারিত হয়। তার দ্বিতীয় টিভি ধারাবাহিক ছিল ডিডি ন্যাশনাল চ্যানেলের *আক্রোশ(২০০৪)*। এরপর তিনি বহু হিন্দী টিভি চ্যানেলের ধারাবাহিকে গুরুত্বপূর্ন পার্শ্ব চরিত্রে অভিনয় করেছেন। তিনি অপরাধমূলক পর্বভিত্তিক ধারাবাহিক *সাবধান ইন্ডিয়া -*এর ভিন্ন ভিন্ন পর্বে অভিনয় করেছেন।

বর্তমানে তিনি একতা কাপুরের বালাজি টেলিফিল্মস সংস্থার অধীনে নির্মিত কালারস টিভির জনপ্রিয় ধারাবাহিক পরিনীতি -তে একটি গুরুত্বপূর্ন পার্শ্ব চরিত্রে অভিনয় করছেন।

## চলচ্চিত্র

* ***[[মন (চলচ্চিত্র)|মন]]*** (১৯৯৯) – অজানা

## টেলিভিশন

## অন্যান্য কাজ

### টেলিফিল্ম

* চাচা মারেঙ্গে, হিন্দি
* চুনিয়া, হিন্দি, ১৯৯০
* আগোশ, হিন্দি, ১৯৮৭
* থিস, হিন্দি, ১৯৮৫
* সৈলাব, হিন্দি, ১৯৮৫

### টেলিপ্লে

* গ্যাস রেগুলেটর, হিন্দি
* লড়াই, হিন্দি, ১৯৯৩
* ওয়াপাসি, হিন্দি, ১৯৮৩

### মঞ্চ নাটক

* রংনগরী, হিন্দি

## তথ্যসূত্র

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
নেহা সিং রাঠোর

**নেহা সিং রাঠোর** একজন ভারতীয় লোকসংগীত গায়িকা, সুরকার এবং রাজনৈতিক ব্যঙ্গকার যিনি মূলত ভোজপুরি ভাষায় গান  করেন এবং গানের সুরারোপন করেন। তিনি রাজনৈতিক ও সামাজিক বিষয়ের উপর ভিত্তি করে গান গাওয়ার জন্য পরিচিত। তার "বিহার মে কা বা" (২০২০), "ইউপি মে কা বা?" (২০২২), "ইউপি মে কা বা? সেশন-২" (২০২৩), এবং "এমপি মে কা বা?" (২০২৩) ইত্যাদি ব্যঙ্গাত্মক গানগুলি গনমাধ্যমে বেশ জনপ্রিয় হয়েছে।

## প্রাথমিক জীবন এবং শিক্ষা
নেহা সিং রাঠোরের জন্ম ১৯৯৭ সালে। তিনি জনদহ অঞ্চলে বড় হয়ে উঠেছেন। নেহার বাবা ছিলেন একজন স্থপতি এবং তার মা ছিলেন একজন গায়িকা  এবং গৃহকর্ত্রী।  নেহা তার ভাইবোনদের মধ্যে সবচেয়ে ছোট ছিলেন। নেহা কানপুর বিশ্ববিদ্যালয় থেকে ২০১৮ সালে তার বিএসসি ডিগ্রী সমাপন করেছেন।

## কর্মজীবন
২০১৯ সালে, নেহা রাঠোর ভোজপুরি লোকগানের সুরকার এবং গায়িকা হিসেবে তার কর্মজীবন শুরু করেন।  তিনি প্রথমে ফোনে গানের ভিডিও রেকর্ড করে তা ফেসবুকে প্রকাশ করতে শুরু করেন।  রাঠোরের এক বিবৃতি অনুসারে তিনি ভোজপুরি কবি ভিখারি ঠাকুর এবং মহেন্দ্র মিসিরের কাজকে তার গানের অনুপ্রেরণা বলে মনে করেন।  ভারতে কোভিড-১৯ মহামারীর সময়, ২০২০ সালের মার্চ মাসে লকডাউনের প্রভাব পরিযায়ী শ্রমিকদের উপর পড়ার পর, তিনি ২০২০ সালের মে মাসে তার ইউটিউব চ্যানেল শুরু করেন যাতে সামাজিক যোগাযোগ মাধ্যম এবং সঙ্গীতকে ব্যবহার করে তিনি কোভিড সচেতনতা বৃদ্ধির জন্য  প্রচার করতে পারেন। 

তিনি ইউটিউব, ফেসবুক, ইনস্টাগ্রাম, এবং টুইটারে তার গানের ভিডিও প্রকাশ করেন। ২০২০ সালের অক্টোবরের মধ্যে তিনি প্রায় পঞ্চাশটি গানের ভিডিও তৈরি করেছেন যেগুলি বেশ জনপ্রিয় হয়েছে। তার গানগুলি মূলত রাজনীতি এবং রাজনৈতিক ব্যক্তিত্বদের নিয়ে ব্যঙ্গাত্মক ভিডিও।  তার ভিডিওগুলিতে, তিনি *[[শাড়ি|পল্লু]]*  সহযোগে বিন্দি এবং শাড়ি পরেন। *[[দ‍্য প্রিন্ট|দ্য প্রিন্টের]]* সমালোচক জ্যোতি যাদব, লিখেছেন, যে গানের ভিডিওতে নেহার ব্যঙ্গাত্মক মুখভঙ্গি এবং ক্ষমতার সর্বোচ্চ স্তরকে চ্যালেঞ্জ করে  উত্তেজনাপূর্ণ গানের রচনা খুব সহজেই মানুষের দৃষ্টি আকর্ষণ করতে সক্ষম হয়। 

২০২১ সালে, রাঠোরের ইউটিউব চ্যানেলের উপভোক্তার সংখ্যা ১০০,০০০ ছুঁয়ে যাওয়ার পর ইউটিউব সিলভার ক্রিয়েটর অ্যাওয়ার্ড পেয়েছিলেন।  ২০২৩ সালের নভেম্বরের মধ্যে, তার ইউটিউব চ্যানেলের উপভোক্তার সংখ্যা ১.২ মিলিয়ন হয়। এরপর তিনি প্রতি মাসে দুই থেকে চারটি গানের ভিডিও তৈরি করতেন। 

## ব্যক্তিগত জীবন
২০২২ সালে, নেহা রাঠোর হিমাংশু সিংকে বিয়ে করেন। 

## তথ্যসূত্র

বিষয়শ্রেণী:ছত্রপতি শাহু জি মহারাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ইউটিউবার
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় লোক গায়িকা
বিষয়শ্রেণী:ভারতীয় লোক গায়ক
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
আল-মোহাম্মদি মসজিদ

**আল-মোহাম্মাদী মসজিদ** ()  হল মরক্কোর কাসাব্লাংকার হাবুস কোয়ার্টারে অবস্থিত একটি বৃহৎ মসজিদ। এটি ১৯৩৫ সালের দিকে নির্মিত হয়েছিল এবং এর নির্মাণকাজে সুলতান পঞ্চম মোহাম্মদ পৃষ্ঠপোষকতা করেন। তার নামানুসারেই এই মসজিদটির নামকরণ করা হয়েছে।

## ইতিহাস
[বাম|থাম্ব| [মিনার]]
মসজিদটির নির্মাণ কাজ শুরু হয় ৩০ জুন ১৯৩৪ সালে। পঞ্চম মোহাম্মদ (যিনি নির্মাণের পৃষ্ঠপোষকতা করেছিলেন)  এর ভিত্তিপ্রস্তর স্থাপন করেছিলেন।  এটি স্থপতি অগাস্তে ক্যাডেট এটি ডিজাইন করেন। ক্যাডেট ও এডমন্ড ব্রায়ন হাবুস কোয়ার্টারের অন্যান্য ভবনের নকশায় জড়িত ছিলেন, যার মধ্যে নিকটবর্তী আল-ইউসুফি মসজিদ (অথবা মৌলে ইউসুফ মসজিদ)-ও অন্তর্ভুক্ত ছিল। ১৯৩৪ সালের আগস্টে স্থপতি আবাদ এবং বেন ওমরের তত্ত্বাবধানে কাজ চলাকালীন সুলতান নির্মাণস্থল পরিদর্শন করেন।  ১৯৩৬ সালের ১২ জুন পঞ্চম মোহাম্মদের উপস্থিতিতে মসজিদটি আনুষ্ঠানিকভাবে উদ্বোধন করা হয়। ২০০৭ সালে মসজিদটির একটি বড় সংস্কার করা হয়।

## স্থাপত্য
ভবনটি প্রায়  জায়গা জুড়ে বিস্তৃত এবং এতে ৬০০০ হতে ৮০০০ জন অবস্থান করতে পারবেন। এর নকশায় ঐতিহ্যবাহী মরক্কোর ইসলামী স্থাপত্যের উল্লেখ রয়েছে। মিনারটি মারাকেশের কুতুবিয়া মসজিদের মিনারের আদলে তৈরি এবং উঠোনটি ফেসের কারাউইন মসজিদের আদলে তৈরি।

## আরো দেখুন

* মরক্কোতে ইসলাম
* মরক্কোর মসজিদের তালিকা

## তথ্যসূত্র

বিষয়শ্রেণী:CS1 French-language sources (fr)
বিষয়শ্রেণী:মরক্কোর মসজিদ
বিষয়শ্রেণী:১৯৩৬-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
মাহমুদ আহমেদ ইবিয়ারি

**মাহমুদ আহমাদ ইবিয়ারি** (    ; জন্ম: ৫ জুন ১৯৫২) হলেন আন্তর্জাতিক মুসলিম ব্রাদারহুড সংস্থার উপ-মহাসচিব এবং লন্ডন থেকে প্রকাশিত মুসলিম ব্রাদারহুডের সাপ্তাহিক *রিসালাত আল-ইখওয়ানের* সম্পাদক। 

## মিডিয়া কার্যক্রম
মাহমুদকে মুসলিম ব্রাদারহুডের অফিসিয়াল ওয়েবসাইটের মালিক এবং ওয়েবমাস্টার হিসেবে উল্লেখ করা হয়।    তিনি মুসলিম ব্রাদারহুডের সাপ্তাহিক *রিসালাত আল-ইখওয়ানের* প্রধান সম্পাদক এবং মধ্যপ্রাচ্যে মুসলিম ব্রাদারহুডের সাথে সম্পর্কিত স্যাটেলাইট টিভি চ্যানেল যেমন আহরার২৫ এর সাথেও জড়িত।আহরার২৫ একটি স্যাটেলাইট চ্যানেল হিসেবে শুরু হয়েছিল এবং লেবানন থেকে পরিচালিত হয়েছিল কিন্তু ২০১৪ সালের মার্চ মাসের শেষের দিকে স্যাটেলাইট অপারেটিং কোম্পানি নাইল স্যাট এবং কুয়েতের গাল্ফ স্যাট স্যাটেলাইটস সমস্ত ফ্রিকোয়েন্সি সরিয়ে ফেললে তাদের কার্যক্রম বন্ধ করে দিতে হয়।  "দুটি স্যাটেলাইট কোম্পানির প্রশাসন আহরার ২৫-কে জানিয়েছে যে এই সিদ্ধান্ত রাজনৈতিকভাবে উদ্দেশ্যপ্রণোদিত এবং মিশরীয় কর্তৃপক্ষের চাপের পরে এসেছে।"  বর্তমানে চ্যানেলটির কেবল সোশ্যাল মিডিয়ায় উপস্থিতি রয়েছে।

## মুসলিম ব্রাদারহুডের আন্তর্জাতিক সংগঠন
২০০০ সালের শুরুর দিক থেকে, মাহমুদ লন্ডনে অবস্থান করছেন এবং মহাসচিব ইব্রাহিম মুনিরের সাথে ঘনিষ্ঠভাবে আন্তর্জাতিক মুসলিম ব্রাদারহুড সংস্থার উপ-মহাসচিব হিসেবে কাজ করছেন। তারা দুজন ২০১১ সালে মিশরীয় মুসলিম ব্রাদারহুডের প্রতিনিধিদলের অংশ হিসেবে তুরস্কের প্রাক্তন প্রধানমন্ত্রী নেকমেত্তিন এরবাকানের শেষকৃত্যে উপস্থিত ছিলেন। এরবাকানের জানাজায় উপস্থিত অন্যান্য মিশরীয় মুসলিম ব্রাদারহুড নেতাদের মধ্যে ছিলেন মাহদী আকেফ, মাহমুদ এজ্জাত, সাদ এল-কাতাতনি, আয়মান আলী এবং ইউসুফ নাদা । 

২০১৩ সালের মিশরীয় অভ্যুত্থানের পর থেকে মাহমুদের ব্যক্তিত্ব আরও বিশিষ্ট হয়ে ওঠে এবং মিডিয়াতে আরও বেশি গুরুত্বপূর্ণ হিসেবে বিবেচিত হতে শুরু করেন।

## মিডিয়ায় উপস্থিতি
১৮ আগস্ট ২০১৩ তারিখে, মিশরে সামরিক অভ্যুত্থানের প্রতিক্রিয়া সম্পর্কে কৌশল নির্ধারণের জন্য মিলানের ওয়েস্টিন প্যালেস হোটেলে উচ্চ-স্তরের মুসলিম ব্রাদারহুড সদস্যদের একটি দল একত্রিত হয়েছিল।  এই সভাটি মুসলিম ব্রাদারহুডের ঘনিষ্ঠ একটি স্থানীয় সংগঠন, অ্যাসোসিয়েশন ফর লিবার্টি অ্যান্ড জাস্টিস ফর ইজিপ্ট দ্বারা আয়োজিত হয়েছিল । সভায় উপস্থিত প্রধান বক্তা-নেতা ছিলেন মাহমুদ ইবিয়ারি, যিনি ইতালীয় সংবাদমাধ্যমকে মুসলিম ব্রাদারহুডের 'তিন নম্বর' হিসেবে উল্লেখ করেছিলেন।  বৈঠকের পর তিনি একটি সংবাদ সম্মেলন করেন যেখানে তিনি এই বিষয়টির উপর আলোকপাত করেন যে মুসলিম ব্রাদারহুড সেনাবাহিনীর বিরুদ্ধে কেবল অহিংস প্রতিরোধ ব্যবহার করবে। ২০১৩ সালের আগস্টে মাহমুদ মুসলিম ব্রাদারহুডের বন্ধুত্বপূর্ণ আন্তর্জাতিক আরবি সংবাদ চ্যানেল আল-জাজিরার অন্যতম প্রধান মুসলিম ব্রাদারহুড বক্তা ছিলেন। 

## লাহোর সভা
২০১৪ সালের নভেম্বরে পাকিস্তানের লাহোরে ৩০টি দেশের ইসলামী আন্দোলনের নেতাদের একটি সভা অনুষ্ঠিত হয়।এ সভায় তারা জামায়াতে ইসলামীর তিন দিনের জনসভায় অংশ নেন।  এ সভায় উপস্থিত মিশরীয় মুসলিম ব্রাদারহুডের অফিসিয়াল সদস্যরা হলেন মহাসচিব মাহমুদ হুসেন, মাহমুদ এবং ইব্রাহিম মুনির।

## তথ্যসূত্র

বিষয়শ্রেণী:মিশরীয় রাজনীতিবিদ
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
আগ্রাওয়ালের অনুমান

সংখ্যা তত্ত্বে, ২০০২ সালে মনীন্দ্র আগ্রাওয়ালের **অনুমান**  সাইক্লোটমিক AKS পরীক্ষার ভিত্তি রূপে কাজ করে। আগ্রাওয়ালের অনুমান অনুযায়ী:

n এবং r দুটি সহমৌলিক ধনাত্মক পূর্ণসংখ্যা এবং

(X - 1)^n \equiv X^n - 1 \pmod{n,\, X^r - 1} \,

হলে n একটি মৌলিক সংখ্যা হবে অথবা n^2 \equiv 1 \pmod r হবে।

## প্রভাব
যদি আগ্রাওয়াল অনুমান সঠিক হত, তবে এটি AKS মৌলিকতা পরীক্ষার রানটাইম জটিলতাকে \tilde O\mathord\left(\log^{6} n\right) থেকে \tilde O\mathord\left(\log^3 n\right)-এ হ্রাস করত।

## সত্যতা বা মিথ্যা
এই অনুমানটি ২০০১ সালের থিসিসে **রজত ভট্টাচার্য** ও **প্রশান্ত পাণ্ডে** দ্বারা প্রণীত হয়েছিল। এটি r  এবং n  এর জন্য গণনাযোগ্যভাবে যাচাই করা হয়েছে, এবং r = 5, n  এর ক্ষেত্রেও পরীক্ষা করা হয়েছে।

তবে, কার্ল পমেরান্স এবং হেনড্রিক ডব্লিউ. লেন্সট্রা-এর এক হিউরিস্টিক যুক্তি ইঙ্গিত দেয় যে অসংখ্য বিপরীত উদাহরণ বিদ্যমান। বিশেষ করে, এই যুক্তি দেখায় যে, এমন বিপরীত উদাহরণগুলির অসীম ঘনত্ব যেকোনো \varepsilon > 0 এর জন্য \tfrac{1}{n^{\varepsilon}} থেকে বেশি।

উপরের যুক্তি অনুযায়ী, যদি আগ্রাওয়াল অনুমানটি মিথ্যা প্রমাণিত হয়, তবে রোমান বি. পপোভিচ অনুমান করেন যে সংশোধিত একটি সংস্করণ তবুও সঠিক হতে পারে:

ধরা যাক, n এবং r এমন দুটি ধনাত্মক সংখ্যা, যাদের সর্বোচ্চ সাধারণ গুণনীয়ক ১। যদি

:(X - 1)^n \equiv X^n - 1 \pmod{n,, X^r - 1}

এবং

:(X + 2)^n \equiv X^n + 2 \pmod{n,, X^r - 1}

তাহলে n একটি মৌলিক সংখ্যা, অথবা n^2 \equiv 1 \pmod{r} হবে।

## ডিস্ট্রিবিউটেড কম্পিউটিং
উভয় আগ্রাওয়াল ও পপোভিচ অনুমান ডিস্ট্রিবিউটেড কম্পিউটিং পদ্ধতি Primaboinca Project দ্বারা পরীক্ষা করা হয়েছে, যা ২০১০ থেকে ২০২০ পর্যন্ত BOINC-ভিত্তিক ছিল। এই প্রোজেক্ট 10^{10}  পরিসরে অনুসন্ধান করেও কোনো কাউন্টার এক্সাম্পল খুঁজে পাওয়া যায়নি।

## নোটস

## বহিঃসংযোগ

Primaboinca Project

বিষয়শ্রেণী:Conjectures about prime numbers
ইভা শিরালি

**ইভা শিরালি** (জন্ম: ১৬ জুলাই ১৯৮০) হলেন মুম্বাইয়ে বসবাসকারী একজন ভারতীয় অভিনেত্রী, যিনি মুলত গুজরাটি এবং হিন্দি ধারাবাহিকে তার অভিনয়ের জন্য সর্বাধিক পরিচিত।  তিনি স্টার প্লাসের রূপকথাভিত্তিক ধারাবাহিক *শৌর্য অর আনোখি কি কাহানি* -তে গরিমা  এবং অতিলৌকিক বিষয়ের উপর নির্মিত *দিব্যা দৃষ্টি* ধারাবাহিকে গায়ত্রী অলোক সাভারওয়ালের ভূমিকায় অভিনয় করেছিলেন। তিনি *কিসমত কি লকিঁড়ো সে*  ধারাবাহিকে অভিনয় করেছেন।

তিনি প্রথম ২০০৫ সালে সম্প্রচারিত টিভি ধারাবাহিক *ইন্সট্যান্ট খিচড়ি* -এর একটি পর্বে প্রিয়া নামের একটি স্বল্প দৈর্ঘ্যের চরিত্রে অভিনয় করে তার কর্মজীবন শুরু করেছিলেন। এরপর তিনি *কসম সে*(২০০৬), *সপ্না বাবুল কা বিদাই*(২০০৭), পবিত্র রিস্তা(২০১০), গুস্তাখ দিল(২০১৩) ইত্যাদি বহু ধারাবাহিকের বিভিন্ন গুরুত্বপূর্ন ভূমিকায় অভিনয় করেছেন।

বর্তমানে তিনি কালারস টিভিতে সম্প্রচারিত *অ্যাপোলীনা-সপ্নো কি উঁচি উরান* ধারাবাহিকে মধু শুক্লা চরিত্রে অভিনয় করছেন।

## টেলিভিশন

## তথ্যসূত্র

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
আসাদ ইবনে আব্দুল উজ্জা

**আসাদ ইবনে আবদ আল-উজ্জা** (      ) ছিলেন কুসাই ইবনে কিলাবের নাতি এবং ইসলামের নবী মুহাম্মদের মাতৃবংশীয় প্রপিতামহ।

## জীবনী
তার বাবা আব্দুল-উজ্জা ইবনে কুসাই। তিনি  উম্মে হাবিব বিনতে আসাদের পিতা, যিনি বাররাহ বিনতে আব্দুল উজ্জার মা ছিলেন।বাররাহ বিনতে আব্দুল উজ্জা আমিনা বিনতে ওয়াহাবের মা।আর আমিনা মুহাম্মদের মা ছিলেন। 

## পরিবার
আসাদ হলেন কুরাইশ বনু আসাদ গোত্রের পূর্বপুরুষ। সম্ভবত তার অনেক ছেলেমেয়ে ছিল। কিন্তু ইতিহাসে বহুল আলোচিত তার একমাত্র কন্যা হলেন বাররার মা উম্মে হাবিব বিনতে আসাদ।যিনি কুরাইশ বনু জুহরা গোত্রের ওয়াহাবকে বিয়ে করেছিলেন এবং তার মায়ের নাম আতিকা ছিল বলে জানা যায়।আবার,বাররা হলেন মুহাম্মদের মা আমিনা বিনতে-ওয়াহবের মা। অর্থাৎ, মুহাম্মদের মাতৃকুল অনুসরণ করলে দেখা যায় যে, আসাদ হলেন মুহাম্মদের চতুর্থ প্রজন্মের উত্তরসূরী।ইতিহাসে বহুল আলোচিত আসাদের একমাত্র পুত্র হলেন নওফাল বিন-আসাদ, যদিও সম্ভবত তার আরও অনেক সন্তান (মেয়ে এবং ছেলে) ছিল। নওফালের পরিচিত পুত্ররা হলেন ওয়ারাকা বিন-নওফাল এবং খুওয়াইলিদ বিন নাওফাল। ইবনে-হিশামের মতো প্রধান ইসলামী জীবনীমূলক উৎসগুলিতে ইবনে-ইসহাক ওয়ারাকাকে আসাদের নাতি হিসেবে নয় বরং আসাদের পুত্র হিসেবে উল্লেখ করেছেন। খুওয়াইলিদের চারটি সন্তান ছিল: নওফাল বিন খুওয়াইলিদ, খাদিজা বিনতে খুওয়াইলিদ,হালা বিনতে খুওয়াইলিদ এবং আল-আওয়াম বিন-খুয়াইলিদ।এদের মধ্যে  খাদিজা বিনতে খুওয়াইলিদ ছিলেন মুহাম্মদের প্রথম স্ত্রী।হালা বিনতে খুওয়াইলিদ ছিলেন কায়রুজ ইবনে-আল-রাবি'(যিনি কন্য আবুল-আস নামে পরিচিত)-র স্ত্রী।আল-আওয়াম বিন-খুয়াইলিদ মুহাম্মদের চেয়েও ছোট তার খালা ও মুহাম্মদের চাচা হামজা বিন-আব্দ-আল-মুত্তালিবের কন্যা সাফিয়া বিনতে-আব্দ-আল-মুত্তালিবকে বিয়ে করেন। সাফিয়া এবং হামজা উভয়ই মুহাম্মদের চেয়ে ছোট ছিলেন। 
* **আসাদ ইবনে আব্দুল উজ্জার কন্যা উম্মে হাবিব বিনতে আসাদের কন্যা বাররাহ বিনতে আব্দুল উজ্জার কন্যা আমিনা বিনতে ওয়াহবের** পুত্র **মুহাম্মদ** 
* **আসাদ ইবনে আবদ আল-উজ্জার পুত্র খুওয়াইলিদ ইবনে আসাদের** কন্যা **খাদিজা বিনতে** **খুওয়াইলিদ** 

## জুবায়েরিদ
আসাদি বংশের একজন গুরুত্বপূর্ণ সদস্য জুবায়ের ইবনে আল-আওয়ামের বংশধর জুবায়েরি শাখাটি দ্বিতীয় প্রাথমিক ইসলামী গৃহযুদ্ধ দ্বিতীয় ফিতনার সময় একটি গুরুত্বপূর্ণ দল ছিল। মুয়াবিয়া তার পুত্র ইয়াজিদকে তার উত্তরসূরী ঘোষণা করার পর, ৬৭৬ সালে যুবায়েরের পুত্র আবদুল্লাহ ইয়াজিদকে খলিফা হিসেবে স্বীকৃতি দিতে অস্বীকৃতি জানান।  ৬৮৩ সালে, আবদুল্লাহ মক্কার নিয়ন্ত্রণ লাভ করেন এবং একটি রাষ্ট্রব্যবস্থা প্রতিষ্ঠা করেন। ইয়াজিদের মৃত্যুর পর, আবদুল্লাহ নিজেকে *আমিরুল-মুমিনিন* (মুমিনদের সেনাপতি) ঘোষণা করেন এবং *যুবাইরি খিলাফত* প্রতিষ্ঠা করেন। এর কিছুদিন পরেই, আবদুল্লাহ পারস্যের অর্ধেক এবং মিশরের অর্ধেকের নিয়ন্ত্রণ লাভ করেন। আলী (চতুর্থ রাশিদুন খলিফা আলীর পরিবার এবং বংশধর) এবং যুবাইরিদ উভয়ই ছিলেন নবীর সাহাবী রাজবংশের মধ্যে দুটি, যাদের খিলাফত রাজ্যের মধ্যে সর্বাধিক সংখ্যক জমি এবং সম্পত্তি ছিল। 

জুবায়েরি শাসনব্যবস্থায় ইয়েমেনি আজদ বংশের লোকেরা আল-শাম উপ-ইউনিটগুলিতে গভর্নর হিসেবে নিয়োগের ক্ষেত্রে বেশি প্রাধান্য পেত।  এদের মধ্যে কিন্দা এবং কালবের দক্ষিণাঞ্চলীয় গোষ্ঠীগুলিও অন্তর্ভুক্ত ছিল। 

## বংশ

## তথ্যসূত্র

বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:মুহাম্মাদের পূর্বপুরুষ
বিষয়শ্রেণী:খাদিজা
বিষয়শ্রেণী:অপর্যালোচিত অনুবাদসহ পাতা
সুষমা প্যাটেল

**সুষমা এস. প্যাটেল** একজন ভারতীয় রাজনীতিবিদ এবং ভারতের উত্তরপ্রদেশের ১৭তম বিধানসভার সদস্য। তিনি উত্তরপ্রদেশের জৌনপুর জেলার মুংরা বাদশাহপুর নির্বাচনী এলাকার প্রতিনিধিত্ব করেন। তিনি ভারতীয় জনতা পার্টির একজন সদস্য।

## রাজনৈতিক জীবন
সুষমা প্যাটেল বহুজন সমাজ পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেন এবং তার নিকটতম প্রতিদ্বন্দ্বী ভারতীয় জনতা পার্টির সীমা দ্বিবেদীকে ৫,৯২০ ভোটের ব্যবধানে পরাজিত করেন।

## পদসমূহ

## আরো দেখুন

* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জৌনপুর জেলার ব্যক্তি
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
যশশ্রী মাসুরকার

**যশশ্রী মাসুরকার** একজন ভারতীয় অভিনেত্রী এবং কণ্ঠশিল্পী যিনি হিন্দি টেলিভিশন জগতে তার কাজের জন্য সবচেয়ে বেশি পরিচিত। তিনি স্টার ওয়ানের হিন্দী ধারাবাহিক *রং বদলতি ওড়নী* -তে কনক চরিত্রে অভিনয়ের জন্য সর্বাধিক পরিচিত। এই ধারাবাহিকের মাধ্যমে তার হিন্দী ধারাবাহিকের জগতে অভিষেক হয়। যশশ্রী *সংস্কার - ধরোহর আপন কি*, *চক্রবর্তী অশোক সম্রাট* , এবং *কৃষ্ণদাসী* সহ বিভিন্ন ধারাবাহিকে অভিনয় করেছেন।  তিনি *বিগ বস মারাঠি ৪* -এ অংশগ্রহণ করেছিলেন। 

## কর্মজীবন
মারাঠি ধারাবাহিক *"লক্ষ্মণ রেশা"* - এর মাধ্যমে তার অভিনয় জগতে আত্মপ্রকাশ ঘটে।  তিনি *রং বদলতি ওড়নি* ধারাবাহিকের মুখ্য নারী চরিত্র কনকের ভূমিকায় অভিনয় করে জনপ্রিয়তা অর্জন করেন।  এই ধারাবাহিকে তিনি অভিনেতা করণ ট্যাকারের সাথে জুটি বাঁধেন এবং তাদের রসায়ন দর্শকদের মনোযোগ আকর্ষণ করেছিল।  ধারাবাহিকটি শেষ হওয়ার পরপরই, তিনি ইমাজিন টিভির ইতিহাসভিত্তিক ধারাবাহিক *চন্দ্রগুপ্ত মৌর্য*  -তে মৃগ্নয়নীর ভূমিকায় অভিনয় করছিলেন, কিন্তু তিনি কিছুদিন পরেই ধারাবাহিক ছেড়ে দেন।  *সংস্কার - ধরোহর আপন কি* ধারাবাহিকে একটি সংক্ষিপ্ত ভূমিকায় অভিনয়ের পর তিনি *দো দিল বন্ধে এক ডোরি সে*  ধারাবাহিকে যোগ দেন।  অনুষ্ঠানটিতে তার নেতিবাচক ভূমিকা এতোটাই ফলপ্রসু ছিল যে তা দর্শকদের মধ্যে ক্ষুব্ধ প্রতিক্রিয়ার জন্ম দেয়।  ২০১৫ সালে তিনি কালারস টিভির ইতিহাস নির্ভর ধারাবাহিক *চক্রবর্তী অশোক সম্রাট-* এ অগ্নিশিখা চরিত্রে অভিনয়ের জন্য নির্বাচিত হন।  পরবর্তীতে, তিনি একই টিভি চ্যানেলের *কৃষ্ণদাসী*  এবং আরও বেশ কয়েকটি ধারাবাহিকে পার্শ্ব চরিত্রে অভিনয় করেন। যশশ্রী বিগ বস মারাঠি ৪ -এ  অংশগ্রহণ করেছিলেন। 

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:বিগ বস মারাঠি প্রতিযোগী
বিষয়শ্রেণী:১৯৮৬-এ জন্ম
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
নেহা সরগম

**নেহা দুবে**, যিনি তার মঞ্চনাম **নেহা সরগম** সম্বোধনেই বেশি পরিচিত, তিনি একজন ভারতীয় অভিনেত্রী এবং গায়িকা। তিনি সনি টিভির সংগীত প্রতিযোগীতামূলক রিয়েলিটি শো ইন্ডিয়ান আইডলের চতুর্থ মরসুমে প্রতীযগী হিসাবে অংশগ্রহণ করেছিলেন। তিনি স্টার প্লাসের জনপ্রিয় ধারাবাহিক *চাঁদ ছুপা বাদল মে*, জি টিভির পুরানভিত্তিক ধারাবাহিক *[[রামায়ণ (২০১২-এর টেলিভিশন ধারাবাহিক)|রামায়ণ]]* এবং সামাজিক ধারাভিক *ডোলি আরমানো কি* -তে অভিনয়ের জন্য পরিচিত। তিনি *[[মির্জাপুর (টিভি ধারাবাহিক)|মির্জাপুর]]* ওয়েব সিরিজেও অভিনয় করেছিলেন। তিনি মঞ্চ নাটক *[[মুঘল-ই-আজম]]*  -এর অংশ ছিলেন।

## কর্মজীবন
নেহা সরগম *[[ইন্ডিয়ান আইডল|ইন্ডিয়ান আইডলের]]*  দ্বিতীয় মরসুমের জন্য অডিশন দিয়েছিলেন, কিন্তু দ্বিতীয় অডিশনে তিনি গানের কথা ভুলে গিয়েছিলেন বলে তাকে প্রত্যাখ্যান করা হয়েছিল। তিনি ২০০৯ সালে *[[ইন্ডিয়ান আইডল|ইন্ডিয়ান আইডলের]]* চতুর্থ মরসুমেও উপস্থিত হয়েছিলেন।  তিনি স্টার প্লাসের ধারাবাহিক *চাঁদ ছুপা বাদল মে* -এর মুখ্য চরিত্র নিবেদিতা এবং জি টিভির *[[রামায়ণ (২০১২-এর টেলিভিশন ধারাবাহিক)|"রামায়ণ]]* "-এ সীতার চরিত্রে অভিনয় করে পরিচিতি পান। 

তিনি অ্যান্ডটিভির পুরানভিত্তিক ধারাবাহিক*পরমাবতার শ্রীকৃষ্ণ* -তে দেবী লক্ষ্মীর ভূমিকায় অভিনয় করেছিলেন। নেহা *পুনর্বিবাহ - জিন্দেগি মিলেগি দোবারা* ধারাবাহিকে একটি স্বল্প দৈর্ঘ্যের চরিত্রে এবং *ডোলি আরমানো কি* ধারাবাহিকে মুখ্য চরিত্র দিয়ার ভূমিকায় অভিনয় করেছিলেন।  নেহা *ইস পেয়ার কো কেয়া নাম দুন? এক বার ফির,*  এবং *ইয়ে হ্যায় আশিকি* ধারাবাহিকে অভিনয় করেছিলেন। 

সরগাম ফিরোজ আব্বাস খান পরিচালিত এবং শাপুরজি পালোনজি গ্রুপ প্রযোজিত মুঘল-ই-আজম সহ দুটি সঙ্গীত নাটকে অভিনেতা এবং গায়িকা হিসাবে কাজ করেছেন। 

### ওয়েব সিরিজ
২০২০ সালে, সরগাম মির্জাপুর ওয়েব শৃঙ্খলার দ্বিতীয় এবং তৃতীয় মরসুমে সালোনি ত্যাগীর ভূমিকায় অভিনয় করেছিলেন। 

## চলচ্চিত্র তালিকা

### টেলিভিশন

### ওয়েব সিরিজ

## তথ্যসূত্র

বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:পাটনার অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
সানা আমিন শেখ

**সানা আমিন শেখ** একজন ভারতীয় অভিনেত্রী এবং রেডিও শিল্পী, যিনি মূলত হিন্দি টেলিভিশন অনুষ্ঠান এবং চলচ্চিত্রে অভিনয় করেন।  সানা *কেয়া মস্ত হ্যায় লাইফ* ধারাবাহিকে ঋতু শাহের চরিত্রে অভিনয়ের মাধ্যমে অভিনয় জগতে প্রবেশ করেন। তিনি ৩০টিরও বেশি টেলিভিশন ধারাবাহিকে অভিনয় করেছেন এবং নিজেকে সবচেয়ে জনপ্রিয় টেলিভিশন তারকাদের মধ্যে প্রতিষ্ঠিত করেছেন। সানা *জিত জায়েঙ্গে হাম, গুস্তাখ দিল,* *মিলিয়ন ডলার গার্ল*, *[[ভুতু]] (প্রথম মরসুম)*, *কৃষ্ণদাসী,* *পারফেক্ট*  ইত্যাদি বিবিধ ধারাবাহিকে প্রধান ভূমিকায় অথবা গুরুত্বপূর্ন ভূমিকায় অভিনয় করেছেন। তিনি *[[কুছ রং প্যায়ার কে অ্যায়সে ভি|কুছ রং পেয়ার কে অ্যায়সে ভি]]* ধারাবাহিকের তৃতীয় মরসুমে একটি নেতিবাচক চরিত্রে অভিনয় করেছিলেন। এছাড়াও তিনি *তেরে শেহর মে,* *[[মন কি আওয়াজ প্রতিজ্ঞা]]* ইত্যাদি বিভিন্ন ধারাবাহিকে নেতিবাচক বা সহায়ক ভূমিকায় অভিনয় করেছেন। আমিন *[[সিংঘম|সিংহাম]]* চলচ্চিত্রে অঞ্জলি ভোঁসলে চরিত্রে অভিনয়ের মাধ্যমে বলিউডের চলচ্চিত্র জগতে প্রবেশ করেন। এছাড়াও তিনি *টেবিল নং ২১*, *আইল্যান্ড সিটি* এবং *বামফাড়* ইত্যাদি চলচ্চিত্র প্রকল্পে সহ-অভিনেত্রী হিসেবে অভিনয় করেছেন।

## জীবনের প্রথমার্ধ
সানা মুম্বাইয়ের অধিবাসী। তার প্রপিতামহ আশরাফ খান গুজরাটি নাট্য জগতের একজন অভিনেতা এবং গায়ক ছিলেন এবং চলচ্চিত্র নির্মাতা মেহবুব খানের রোটি ছবিতে কথক চরিত্রে অভিনয় করেছিলেন।

## ব্যক্তিগত জীবন
তিনি ২০১৬ থেকে ২০২২ সাল পর্যন্ত টেলিভিশন পরিচালক আইজাজ শেখের সাথে বিবাহ বন্ধনে আবদ্ধ ছিলেন। 

## চলচ্চিত্র তালিকা

### টেলিভিশন

### ওয়েব সিরিজ

### চলচ্চিত্র

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
নেহা বাম

**নেহা বাম** একজন ভারতীয় অভিনেত্রী। তিনি কোলহাপুরে জন্মগ্রহণ করেছিলেন এবং সেখানেই বড় হয়েছেন। তিনি *মুক্তি মনোবিজ্ঞানে* স্নাতকোত্তর ডিগ্রি অর্জন করেছেন। তিনি নাট্য দল আবিষ্কার গ্রুপের অংশ ছিলেন এবং তাদের সাথে মঞ্চে অভিনয়ের মাধ্যমে তার অভিনয় জীবন শুরু হয়। মঞ্চে কাজ করার সাথে সাথে তিনি একজন মডেল হিসেবেও কাজ করেছিলেন। এক ওষুধ কোম্পানির জন্য মুদ্রিত বিজ্ঞাপনের চিত্রে তার ছবি ছিল। বেশ কয়েক বছর কলেজে চাকরী করার পর তাকে একটি ছবিতে অভিনয়ের প্রস্তাব দেওয়া হয়। অভিনয়ের পেশাকে আরও আকর্ষণীয় মনে হওয়াতে তিনি তার চাকরি ছেড়ে দেন।  তিনি টেলিভিশনে *সাবধান ইন্ডিয়া*, *কুমকুম ভাগ্য*, *সুকন্যা হামারি বেঁটিয়া* ইত্যাদি অনেক ধারাবাহিকে অভিনয় করেছেন। এছাড়াও তিনি চলচ্চিত্র জগতের সাথেও যুক্ত। *[[দ্য ডার্টি পিকচার]]*, *দ্য লিফট বয়* ইত্যাদির মতো বেশ কয়েকটি জনপ্রিয় চলচ্চিত্রে তিনি কাজ করেছেন। 

## চলচ্চিত্র তালিকা
* *দ্যা ট্রেসেস অফ স্যান্ডালউড*-স্প্যানিশ (২০১৫)
* *[[দ্য ডার্টি পিকচার]]*-হিন্দি
* *রোক*-হিন্দি
* *ইয়া রাব*-হিন্দি
* *সাওয়ারিয়া*-হিন্দি
* *রক্ত*-হিন্দি
* *কুছ তো গড়বড় হ্যায়*-হিন্দি
* *যো বোলসে সাও নিহাল*-হিন্দি
* *তুম হো না*-হিন্দি
* *চাঁদ বুঝ গয়া*-হিন্দি
* *অব তক ছাপ্পান*-হিন্দি
* *সন্ধ্যা*-(২০০৩ চলচ্চিত্র)
* *[[চ্যাম্পিয়ন (২০০০ চলচ্চিত্র)|চ্যাম্পিয়ন]]*-হিন্দি
* *আপ মুঝে আচ্ছে লগনে লাগে*-হিন্দি
* *[[রাজ (২০০২ চলচ্চিত্র)|রাজ]]*-হিন্দি
* *[[নায়ক (২০০১ হিন্দি চলচ্চিত্র)|নায়ক]]*-হিন্দি
* *[[কুরুক্ষেত্র (২০০০ চলচ্চিত্র)|কুরুক্ষেত্র]]*-হিন্দি
* *হু তু তু*-হিন্দি
* *রাত্র আরম্ভ*-মারাঠি
* *বিন্ধাস্ত*-মারাঠি
* *তোচি সমর্থ এক*-মারাঠি
* *সানাই চৌঘাডে*-মারাঠি (২০০৭)
* *বিশ্বাস*-মারাঠি (২০০৯)
* *রেগে*-মারাঠি (২০১৫)
* *যদা যদা হি ধর্মস্য*-মারাঠি (আসন্ন)
* *রাদা রক্স*-মারাঠি (২০১৩)
* *তুজি মাজি লাভ স্টোরি*-মারাঠি (২০১৪)
* *তাপ্তাপদি*-মারাঠি (২০১৪)
* *ভয়*-মারাঠি (২০১৫)
* *মন্থন*-মারাঠি (২০১৫)
* *দুলহা মিলাল দিলদার*-ভোজপুরি
* *বৈরি পিয়া*-ভোজপুরি
* *পিঞ্জরেওয়ালি মুনিয়া*-ভোজপুরি
* *দ্য লিফট বয়*-(২০১৯)
* *অতীত*-(২০২০) ডক্টর আন্টি চরিত্রে। জি ফাইভ অনলাইন প্ল্যাটফর্মে মুক্তিপ্রাপ্ত

## টেলিভিশন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মারাঠি অভিনয়শিল্পী
এম/এফ (নারীবাদী পত্রিকা)

***এম/এফ: নারীবাদী পত্রিকা*** ছিল একটি ব্রিটিশ নারীবাদী সাময়িকী যা ১৯৭৮ থেকে ১৯৮৬ সাল পর্যন্ত প্রকাশিত হয়েছে। এই পত্রিকাটি নারী আন্দোলন সম্পর্কে, বিশেষ করে সমাজতান্ত্রিক ও নারীবাদী রাজনীতি সম্পর্কিত তাত্ত্বিক ও রাজনৈতিক পর্যালোচনা, আলোচনা এবং নিবন্ধ প্রকাশ করত।

## পটভূমি এবং বিষয়বস্তু
১৯৭৬ সালের মে মাসে লন্ডনে অনুষ্ঠিত পিতৃতন্ত্র সম্মেলনের পর, নারী আন্দোলনের মধ্যেকার তাত্ত্বিক বিতর্ক এবং আলোচনাকে একটি স্থান প্রদানের জন্য *এম/এফ* সাময়িকীটি প্রতিষ্ঠিত হয়। এর প্রথম দিকের সম্পাদকদের মধ্যে ছিলেন পারভীন অ্যাডামস, রোজালিণ্ড কাওয়ার্ড এবং এলিজাবেথ কাউই। পরে তাঁদের সাথে যোগ দেন বেভারলি ব্রাউন ।

প্রথম সংখ্যার ভূমিকায় *এম/*এফ শিরোনামটি স্পষ্টভাবে সংজ্ঞায়িত করা হয়নি তবে মার্কসবাদী নারীবাদের বেশ কয়েকটি উল্লেখ রয়েছে। *কনটেমপোরারি কালচার ইনডেক্স* (বহুবিষয়ক আন্তর্জাতিক তথ্য ভাণ্ডার) *এম/এফ কে* "মূলত পুংলিঙ্গ (ম্যাসকুলাইন) / স্ত্রীলিঙ্গের (ফেমিনাইন) জন্য ব্যবহৃত একটি শিরোনাম" হিসেবে বর্ণনা করে এবং বলে যে "পাঠকরা ভাবছিলেন যে এই তির্যক শিরোনামটি মার্কসবাদ বনাম নারীবাদ (ফেমিনিজম), মা (মাদার) বনাম পিতা (ফাদার), অথবা এমনকি, এটি কি মিশেল ফুকোর একটি সংকেতাবদ্ধ রেফারেন্স হতে পারে।"

সাময়িকীটি বহুমুখী পন্থা এবং বিভিন্ন দৃষ্টিকোণ গ্রহণ করে, যার মধ্যে ছিল: আইনি, সামাজিক, মনোবিশ্লেষণমূলক, অর্থনৈতিক, পাশাপাশি শৈল্পিক দৃষ্টিকোণ। *এম/এফ* মূলত নারীবাদী সমাজতন্ত্রের সাথে নিজেকে একত্রিত করেছিল এবং একই সাথে অপরিহার্যতার সীমাবদ্ধতা এবং ঝুঁকিগুলিও স্বীকার করেছিল। *এম/এফ* মোট বারোটি সংখ্যা প্রকাশ করেছিল। শিক্ষাগত দিক থেকে এটি একটি নিবিড় প্রকল্প ছিল যা নারীদের তাত্ত্বিক এবং রাজনৈতিক বিবেচনার জটিলতা অন্বেষণ করেছে। যদিও এটি স্বল্পস্থায়ী ছিল, অনেক পণ্ডিত এবং পাঠক নারীবাদী আলোচনায় *এম/*এফ -এর অবদান, এর সাফল্য এবং ত্রুটি উভয়কেই বিবেচনা করেছেন।

১৯৭৯ সালে ডায়ানা লিওনার্ড *উইমেন'স স্টাডিজ ইন্টারন্যাশনাল কোয়ার্টারলি* এবং *ফেমিনিস্ট রিভিউ-* এর সাথে *ইজ ফেমিনিজম মোর কমপ্লেক্স দ্যান ডব্লিউএলএম রিয়েলাইজেস?* শীর্ষক একটি গবেষণাপত্রে *এম/*এফ নিয়ে আলোচনা করেন। তিনি "মনোবিশ্লেষণমূলক এবং উত্তর-কাঠামোগত দৃষ্টিকোণের কারণে ... *এম/এফ এর জন্য বিশেষ সমালোচনা সংরক্ষণ করেছিলেন*"।

১৯৯০ সালে, অ্যাডামস এবং কাউই *দ্য ওম্যান ইন কোয়েশ্চেন* সম্পাদনা করেন, *এটি এম/এফ* থেকে নেওয়া প্রবন্ধ এবং সম্পাদকীয়গুলির একটি সংগ্রহ।

## তথ্যসূত্র


## বহিঃসংযোগ

*  (সব সংখ্যার সম্পূর্ণ পাঠ্য অন্তর্ভুক্ত)

বিষয়শ্রেণী:সমাজতান্ত্রিক নারীবাদ
বিষয়শ্রেণী:লন্ডনের ম্যাগাজিন
পর্ণ

**পর্ণ** বলতে বোঝাতে পারে:
* পাতা, উদ্ভিদের অংশবিশেষ
* পর্নোগ্রাফি, অভিনয়ের মাধ্যমে বিভিন্ন যৌন আচরণ উপস্থাপন
অদিতি স্বামী

**অদিতি স্বামী** মহারাষ্ট্র থেকে আসা একজন ভারতীয় তীরন্দাজ। ২০২৩ সালের বিশ্ব তীরন্দাজি চ্যাম্পিয়নশিপে মহিলাদের যৌগিক তীরন্দাজির ফাইনালে স্বর্ণ জিতে তিনি সিনিয়র স্তরে ভারতের প্রথম ব্যক্তিগত বিশ্ব চ্যাম্পিয়ন হন।

## প্রারম্ভিক জীবন
অদিতি স্বামীর বাবা হলেন গোপীচাঁদ, যিনি একজন গণিত শিক্ষক ছিলেন। মেয়ের পড়াশোনার খরচ জোগাতে কাছের একটি গ্রাম থেকে তিনি সাতারায় চলে আসেন। মেয়ের ১২ বছর বয়সে, তাকে খেলাধুলার সাথে পরিচয় করিয়ে দেওয়ার জন্য তিনি শহরের শাহু স্টেডিয়ামে নিয়ে যান। অদিতি বাচ্চাদের ফুটবল খেলতে এবং অ্যাথলেটিক্স প্রশিক্ষণ নিতে দেখেছিলেন কিন্তু তিনি তীরন্দাজি বেছে নেন, এক কোণে একটি ছোট দল তীরন্দাজি অনুশীলন করছিল। পরে, তিনি একটি আখ ক্ষেতে প্রশিক্ষক প্রবীণ সাওয়ান্তের অধীনে প্রশিক্ষণ নেন।

## কর্মজীবন
অদিতি স্বামী ১৭ বছর বয়সে, ২০২৩ সালে বিশ্বকাপ যুগে (২০০৬-পরবর্তী) মহিলাদের যৌগিক ফাইনাল জিতে তীরন্দাজিতে সর্বকনিষ্ঠ বিশ্ব চ্যাম্পিয়ন হন। তিনি ভারতের প্রথম বিশ্ব তীরন্দাজি চ্যাম্পিয়নশিপে জ্যোতি সুরেখা ভেন্নাম এবং পারনীত কৌরের সাথে মহিলাদের দলগত যৌগিক ইভেন্টে বিজয়ী দলেরও অংশ ছিলেন।

তিনি ২০২৩ সালের বিশ্ব তীরন্দাজ যুব চ্যাম্পিয়নশিপে দুটি স্বর্ণপদক জিতেছিলেন। ২০২৩ সালে, তিনি ২০২৩ সালের এশিয়ান গেমসে স্বর্ণপদকজয়ী ভারতীয় দলেরও অংশ ছিলেন।

## পুরস্কার
তিনি ২০২৪ সালের ৯ জানুয়ারী তারিখে ভারতের রাষ্ট্রপতির কাছ থেকে অর্জুন পুরস্কার লাভ করেন।

## তথ্যসূত্র


## বহিঃসংযোগ

* 

বিষয়শ্রেণী:অর্জুন পুরস্কার প্রাপক
বিষয়শ্রেণী:২০০৬-এ জন্ম
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:তীরন্দাজীতে এশিয়ান গেমস পদক বিজয়ী
বিষয়শ্রেণী:২০২২ এশিয়ান গেমসের তীরন্দাজ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বার্বায়ানাকিস

**বার্বায়ানাকিস** বা **মিয়া মাভ্রি পেত্রা তু গেলু** (*Μια μαύρη πέτρα του γιαλού*) এবং **মপার্মবাগিয়ানাকাকিস** (*Μπαρμπαγιαννακάκης([[:el:Μπαρμπαγιαννακάκης|el]])*) একটি বেনামী গ্রিক লোকসংগীতের সুর (সিরতোস বা চিফটেটেলি)। এর ছন্দ । এর মতো আরও কিছু লোকসংগীত রয়েছে, যেমন সাইপ্রাসের সুর লুলা মউ মারুলা মউ (*Λουλλα μου μαρουλα μου*)।

## মূল রূপ
সিরতোসের মূল রূপ উরলায় জনপ্রিয় ছিল।

## রেফারেন্স

বিষয়শ্রেণী:গীতিকার অজানা
বিষয়শ্রেণী:গানের বছর অজানা
দ্য বেগার-ল্যাডি

**দ্য বেগার-ল্যাডি** একটি ঐতিহ্যবাহী ইংরেজি লোকগীতি এবং এটি বিভিন্ন সংস্করণে বিদ্যমান। এটি ফ্রান্সিস জেমস চাইল্ড সংগ্রহ করেছিলেন এবং চাইল্ড ব্যালাড ২৮০ (রাউড ১১৯) হিসাবে তালিকাভুক্ত।

## সারসংক্ষেপ
একজন পুরুষ একজন মহিলাকে বলে যে সে একজন ভিখারি, চরকা বা অনুরূপ জিনিস চালিয়ে সে তার জীবিকা নির্বাহ করে। মহিলাটি তাকে ভালোবাসে এবং তার সাথে যায়। কিছু দিন পর, এই জীবন মহিলাটির খুব কঠিন লাগতে থাকে। তখন লোকটি তাকে তার বাবার বাড়িতে অথবা কখনও কখনও তার ভাইয়ের বাড়িতে নিয়ে যায়। তার ভাইয়েরা তার বধূর প্রতি ঈর্ষা প্রকাশ করে এবং মহিলাটি উচ্চ বংশের একজন স্বামী লাভ করে।
## প্রথম সংস্করণ
সম্ভবত প্রথম পরিচিত নথিটি ১৮০৫ সালের; এটি *ওল্ড লেডি'স কালেকশন*-এ অন্তর্ভুক্ত ছিল। অন্যান্য প্রাথমিক সংস্করণ ডি. কিনলচের পাণ্ডুলিপি এবং সি. মাদারওয়েলের পাণ্ডুলিপি (উভয়ই ১৮৫০ সালের আগে লেখা) থেকে সংগ্রহ করা হয়েছিল। গানটির প্রথম প্রকাশ উইলিয়াম ক্রিস্টি (মোরে, রস এবং কেইথনেসের ডিন)-এর *ট্রেডিশনাল ব্যালাড এয়ার্স* (১৮৭৬, **প্রথম**)-এ পাওয়া যায়।

## আরও দেখুন

* দ্য জলি বেগার
* ডুগল কুইন
* লিজি লিন্ডসে
* গ্লাসগো পেগি
* বনি লিজি বেইলি

## তথ্যসূত্র

## বহিঃসংযোগ

* ''ভিক্ষুক-লাড্ডি''

বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:চাইল্ডের লোকগাথা
পশ্চিমবঙ্গের ভাষা

ভারতের পশ্চিমবঙ্গ রাজ্যের সরকারি ভাষা বাংলা ও ইংরেজি।

## তথ্যসূত্র

## বহিঃসংযোগ
বেসি বেল অ্যান্ড মেরি গ্রে

**বেসি বেল অ্যান্ড মেরি গ্রে** (রাউড ২৩৭, চাইল্ড ২০১) একটি ইংরেজি ভাষার লোকগীতি। ১৬৪৫ সালে প্লেগ থেকে বাঁচার জন্য এই দুই প্রধান চরিত্র জনবসতি থেকে দূরে একটি এককী স্থানে আশ্রয় নিয়েছিল। এই কাহিনী বহু বছর পরে একটি কবিতা এবং ব্যালাডে অনেকটা সাজানো হয়েছে।

ব্যালাড অনুসারে, বেসি এবং মেরি ছিল পার্থশায়ারের দুই ভদ্রলোকের কন্যা, তারা একটি মহামারী থেকে বাঁচতে ১৬৬৬ সালে নিজেদের জন্য একটি আবাস তৈরি করেছিল। তাদের খাবার সরবরাহকারী ছেলেটি তাদের দুজনকেই ভালোবাসতো; ছেলেটি প্লেগে আক্রান্ত হয়ে তাদের কাছে আসে এবং তিনজনই অসুস্থ হয়ে মারা যায়।

১৮৬০ সালের অর্ডন্যান্স সার্ভে নাম বইয়ে বেসি বেল ও মেরি গ্রে-এর আবাস এবং তাদের কবরের ধারণাযোগ্য স্থানের একটি নথি করা হয়েছে, যার মধ্যে নিচের মন্তব্যগুলো রয়েছে:

: এই কবরটি আলমন্ডের উত্তর পাশে এবং লাইনডচ হাউস থেকে প্রায় আধা মাইল পশ্চিমে অবস্থিত। সাধারণ রেওয়াজ অনুযায়ী, বেসি বেল ছিলেন কিনভেইডের লেয়ার্ডের কন্যা এবং মেরি গ্রে, লাইনডচের লেয়ার্ডের কন্যা। একে অপরের প্রতি দৃঢ় এবং কোমল বন্ধুত্বে আবদ্ধ হয়ে তারা লাইনডচে একসাথে বাস করছিলেন, যখন ১৬৪৫ সালে মহামারি আছড়ে পড়ে; এবং এটি এড়াতে তারা বার্ন ব্রা নামে একটি নির্জন স্থানে চলে যান, এবং সেখানে একটি আবাসে পুরোপুরি বিচ্ছিন্নভাবে বাস করতেন। পার্থের একজন তরুণ ভদ্রলোক, যিনি তাদের দুজনকেই ভালোবাসতেন, তাদের সঙ্গে দেখা করতে আসতেন, বলা হয়, তাদের খাবার সরবরাহের জন্য, কিন্তু দুঃখজনকভাবে, যা থেকে তারা পালিয়েছিলেন, তিনি তাদের কাছে সেই মহামারী নিয়ে এসেছিলেন। রোগের শিকার হবার কারণে রীতি অনুযায়ী তাঁদের সাধারণ কবরস্থানে সমাধির অনুমতি দেওয়া হয়নি এবং শেষ পর্যন্ত যেভাবে বাস করতেন, সেভাবেই একসাথে শুয়ে ছিলেন।

আবাস এবং সমাধির স্থানটি আলমণ্ড নদী এবং বার্ন ব্রে এর পূর্ব দিকে অবস্থিত। ()

স্কটিশ অভিবাসীরা, যারা আয়ারল্যান্ড হয়ে আমেরিকায় যাওয়ার জন্য যাত্রা শুরু করেছিলেন, তাঁরা কাউন্টি টাইরোনের (উত্তর আয়ারল্যান্ড) ওমাঘের কাছে দুটি অনুরূপ পাহাড়ের নামকরণ বেসি বেল এবং মেরি গ্রে-এর নামে করেছিলেন। বেসি বেলের মূল আইরিশ নাম স্লিয়াভ ট্রোইম ('বয়োজ্যেষ্ঠদের পাহাড়') এবং এটি স্লিয়াব টোড হিসেবেও রেকর্ড করা হয়েছে। এছাড়া ভার্জিনিয়ার স্টাউনটনে এমন দুটি পাহাড়ও রয়েছে যা স্কটিশ অভিবাসীরা এই মেয়েদের নামে নামকরণ করেছিলেন। ১৯শ শতকের ইউরোপীয় বসতি স্থাপনকারীরা নিউজিল্যান্ডের অকল্যান্ড আগ্নেয়গিরি ক্ষেত্রের দুটি পাশাপাশি আগ্নেয় শিখরকে (ওতারাহিল এবং গ্রিন হিল) বেসি বেল এবং মেরি গ্রে নামে উল্লেখ করেছিলেন (১৮৫৯ সালের মানচিত্র দেখুন)।

## রেকর্ডিং

* এউয়ান ম্যাককোল "দ্য ইংলিশ অ্যান্ড স্কটিশ পপুলার ব্যালাডস ভলিউম ২" (১৯৫৬)
* মার্টিন কারথি "শেয়ারওয়াটার" (১৯৭২)
* লাল এবং নরমা ওয়াটারসন "এ ট্রু হার্টেড গার্ল" (১৯৭৭)
* স্টিলআই স্প্যান "টেম্পটেড অ্যান্ড ট্রাইড" (১৯৮৯)
* স্টিলআই স্প্যান "দ্য ৩৫থ অ্যানিভার্সারি ওয়ার্ল্ড ট্যুর ২০০৪" ডিভিডি (২০০৫)
* ম্যাডি প্রায়র "ব্যালাডস অ্যান্ড ক্যান্ডেলস" (২০০০) (যেমন "বেসি বেল এবং মেরি গ্রে")
* চেরিশ দ্য লেডিজ "উমেন অব দ্য হাউস" (২০০৫)
* দ্য ফক্সগ্লোভ ট্রিও "লাইক ডায়মন্ড গ্ল্যান্সেস" (২০১৩) (যেমন "বেসি বেল এবং মেরি গ্রে")

## রেফারেন্স

## বহিঃসংযোগ

* ''বেসি বেল এবং মেরি গ্রে''
* মুদকাত আলোচনা

বিষয়শ্রেণী:গানের বছর অজানা
বিষয়শ্রেণী:গীতিকার অজানা
বিষয়শ্রেণী:চাইল্ডের লোকগাথা
ব্লাঞ্চফ্লাওয়ার অ্যান্ড জলিফ্লোরিস

**"ব্লানশেফ্লাউর অ্যান্ড জলিফ্লোরাইস"** গ্রেট ব্রিটেনের একটি ঐতিহ্যবাহী লোকগাথা; ফ্রান্সিস জেমস চাইল্ড কর্তৃক ১৮৮২ থেকে ১৮৯৮ সালের মধ্যে প্রকাশিত *দ্য ইংলিশ অ্যান্ড স্কটিশ পপুলার ব্যালাডস* নামক একটি সংগ্রহে এটি অন্তর্ভুক্ত রয়েছে। সংগ্রহটিতে এটি চাইল্ড ব্যালাড ৩০০ হিসেবে অন্তর্ভুক্ত। এর রাউড সংখ্যা (রাউড লোকসংগীত সূচী) ৩৯০৪।
## সারসংক্ষেপ
ব্লানশেফ্লাউর একজন উচ্চ মর্যাদার মালকিনের সন্ধানে এক মহিলার চাকরি ছেড়ে চলে যায়। সে রাণীর দুর্গে আসে, এবং দ্বাররক্ষী বলে যে সে তার দেখা সবচেয়ে সুন্দরী মহিলা। রাণী তাকে ভিতরে আসতে দেয় এবং তার সৌজন্য দেখে তাকে একজন ভদ্রমহিলা হিসেবে বিবেচনা করে। সে ব্লানশেফ্লাউরকে তার ছেলে জলিফ্লোরাইস থেকে দূরে থাকার জন্য সতর্ক করে।

জলিফ্লোরাইস এবং ব্লানশেফ্লাউর প্রেমে পড়ে, কিন্তু রাণী তার বিরুদ্ধে ষড়যন্ত্র করে। রাজপুত্র তাকে খুঁজে পায়, চুম্বন করে এবং তার মাকে উপেক্ষা করতে বলে, কারণ তারা বিয়ে করবে।

## আরও দেখুন

* শিশু ব্যালাডের তালিকা
* ব্ল্যানচেফ্লুর

## রেফারেন্স

## বহিঃসংযোগ

* ''ব্ল্যানচেফ্লোর এবং জলিফ্লোরিস''
* জোরে প্রবেশ

বিষয়শ্রেণী:গীতিকার অজানা
বিষয়শ্রেণী:গানের বছর অজানা
বিষয়শ্রেণী:চাইল্ডের লোকগাথা